CELEX: 62018TN0304
Language: et
Date: 2018-05-08 00:00:00
Title: Kohtuasi T-304/18: 8. mail 2018 esitatud hagi – MLPS versus komisjon

201807060601994532018/C 259/573042018TC25920180723ET01ETINFO_JUDICIAL20180508424321Kohtuasi T-304/18: 8. mail 2018 esitatud hagi – MLPS versus komisjon
 ---documentbreak--- C2592018ET4210120180508ET00574214328. mail 2018 esitatud hagi – MLPS versus komisjon
   (Kohtuasi T-304/18)2018/C 259/57Kohtumenetluse keel: prantsuse
      Pooled
   
   
      Hageja: Mouvement pour la liberté de la protection sociale (MLPS) (Pariis, Prantsusmaa) (esindaja: advokaat M. Gibaud)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tuvastada Euroopa Komisjon tegevusetus ja otsustada, et ta hoidus õigusvastaselt ühenduse Mouvement pour la liberté de la protection sociale (MLPS) 21. detsembri 2017. aasta kaebuse menetlemise jätkamisest;
         
      
            —
         
         
            tühistada täies ulatuses Euroopa Komisjoni 7. märtsi 2018. aasta otsus keelduda ühenduse Mouvement pour la liberté de la protection sociale (MLPS) 21. detsembri 2017. aasta kaebuse menetlemise jätkamisest;
         
      
            —
         
         
            otsustada kohtukulude jaotuse üle.
         
      
      Väited ja peamised argumendid
   
   Hagi põhjendamiseks esitab hageja kaks väidet.
   
            1.
         
         
            Esimene väide, et eelkõige on vaidlustatud otsuses asjaoludele antud väär hinnang, mille kohaselt võib Prantsuse sotsiaalkindlustussüsteemid kvalifitseerida „riiklikuks sotsiaalkindlustussüsteemiks“, kuigi need ei ole ette nähtud kogu elanikkonnale ega isegi kogu aktiivsele elanikkonnale, vaid need on süsteemid, mis koondavad töötajaid vastavalt nende tööalasele staatusele, kellele tuleb seega kohaldada direktiive 92/49/EMÜ ja 92/96/EMÜ.
         
      
            2.
         
         
            Teine väide, et rikutud on õigusliku ühtsuse põhimõtet, kuna Prantsusmaa on täiesti samas olukorras Slovakkiaga, kelle puhul Üldkohus otsustas, et „kohustusliku ravikindlustuse pakkumine Slovakkias on majandustegevus, arvestades tervisekindlustusettevõtjate kasumi taotlemise eesmärki ning tihedat konkurentsi teenuste kvaliteedi ja pakkumise osas“ (5. veebruari 2018. aasta kohtuotsus Dôvera zdravotná poist’ovňa vs. komisjon, T-216/15, ei avaldata, EU:T:2018:64, punkt 68). Hageja hinnangul ei saa seega Prantsusmaa puhul teha teistsugust otsust.